***RAPORT DE ACTIVITATE AL***

***ASOCIAȚIEI TINERILOR***

***CREȘTINI ORTODOCȘI CLUJ***

***PE ANUL 2017***

**1. În ianuarie 2017,** am tehnoredactat și publicat o nouă carte din Colecția Misionară de Tineret (nr. 4), Cuvioasa Parascheva de la Iași – Viața, minunile, acatistul. Am tipărit-o în 3000 de exemplare pentru a le împărți gratuit tinerilor care participă la activitățile noastre (tabere, pelerinaje, seri de tineret etc).

**2. În perioada 6-10 februarie 2017**, am organizat tabăra de iarnă la Mărișel, jud. Cluj, în vacanța școlară intersemestrială, ediţia a VI-a, pentru 50 de adolescenţi cu vârsta între 13 şi 18 ani. Invitat special: Claudiu Bălan, administatorul site-ului Ortodoxia Tinerilor.

**3.** **În perioada 20-23 martie 2017,** am organizat, împreună cu ASCOR filiala Cluj-Napoca, Festivalul de Teatru, de tineret, intitulat ”ÎNCHIS AM FOST”, cu ocazia anului comemorativ al apărătorilor Ortodoxiei şi martirilor neamului în timpul prigoanei comuniste. Evenimentul a cuprins scenete de teatru pregătite de patru grupuri de tineret din Cluj, o piesă de teatru a ASCOR Cluj și prelegeri care vor contura contextul istoric, cultural și duhovnicesc al acelor vremuri, susținute de Părintele Diacon Ioan Caraza, profesor la Facultatea de Teologie din București și de duhovnicul studenților, Părintele Ciprian Negreanu.

Astfel, luni, 20 martie 2017, la prima Seară de Teatru au participat:

1. Grupul de tineret al parohiei Luna, cu sceneta ”BUCATA DE PÂINE”, inspirată din relatările ÎPS Bartolomeu Anania.
2. Grupul de tineret al parohiei „Sfântul Alexandru” Cluj, cu sceneta ”COLIND ÎNLĂNȚUIT”, inspirată din mărturisirea poetului Traian Dorz.
3. LTCOR Dej, cu sceneta ”ÎNGERUL GHERLEI”, inspirată dintr-o întâmplare uimitoare de la Penitenciarul Gherla.
4. Grupul de tineret al parohiei ”Adormirea Maicii Domnului” Cluj, cu sceneta ”MEDIC PSIHIATRU, FĂRĂ VOIE”, inspirată din mărturisirea lui Virgil Maxim, condamnat la 25 de ani de temniță grea.

Actorii au primit diplome, cărți de memorii din perioada de detenție politică din comunism și icoane ale unor mărturisitori.

**4.** **Pe 25 martie 2017,** am participat la Marșul pentru Viață.

**5. Pe 1 aprilie 2017**, am organizat a VII-a ediție a Pelerinajului Tinerilor pe Jos de la Iclod la Mănăstirea Nicula.Au participat peste 500 tineri de la Cluj, iar cu cei care ni s-au alăturat pe drum și de la Gherla, în frunte cu Pr. Protopop Paul Isip, am ajuns la Mănăstirea Nicula peste 900 de persoane (dintre care 800 de adolescenți, tineri și adulți, plus 100 de copii). Fiecare pelerin a primit o cartea ”Viața, minunile și acatistul Cuvioasei Parascheva”.

**6.** **Pe 20 aprilie 2017,** am depus la Consiliul Județean Cluj spre finanțare proiectul de tineret ”Zile de poveste”. Proiectul a fost finanțat cu suma de 2000 lei.

În cadrul acestui proiect au fost realizate următoarele activități:

a. Trainingul de formare de 2 zile pentru voluntari, tineri cu vârste între 14 și 35 de ani: prezentare tematică ”Cum să organizezi o zi de poveste pentru copiii din comunitatea ta”, aspecte teoretice și practice, 9 ateliere, interacțiune și socializare tematică, jocuri de grup și o sesiune de întrebări și răspunsuri despre organizarea activităților pentru copiii.

b. La cererea participanților, s-au organizat în plus alte 2 seri de formare în 9 și 13 iunie.

c. Tabăra de vară de 5 zile în satul Rogojel pentru copii şi adolescenţi: jocuri de grup, ateliere diverse, drumeţie pe Vârful Vlădeasa, ecologizare, sport, cântece la chitară, foc de tabără, prezentarea campaniei educaţionale „Sănătate pentru sate” și alte activități specifice de tabără.

d. 10 zile de activități non-formale cu caracter socio-educativ pentru copii şi adolescenţi din diverse comunități rurale și urbane (Negreni, Iacobeni, Pata Rât, Centrul Pentru Protecția Copilului din Beclean, Frata, etc).

Aceste zile de activități au inclus: jocuri de grup, vizionare de film și sesiune de discuții interactive, ateliere practice (modelaj fimo, decorat cutii prin tehnica șervețelului, quilling, brățări și cruciulițe din ață, decorat cd-uri cu culori, origami, culinar, tras cu arcul, desene pe asfalt, confecționat decorațiuni și altele), teatru, activități sportive (fotbal, volei, ștafete, întreceri), activități de dezvoltare a abilităților de lucru în echipă, cântece la chitară, jocuri de societate, vânătoare de comori, lansare de lampioane etc.

e. În plus, am susținut prezentarea tematică a proiectului ”Cum să organizezi o zi de poveste pentru copiii din comunitatea ta” pentru 20 de tineri din diferite zone ale țării in tabara de la Manastirea Nicula.

f. Activitati ocazionale pentru școlari (Școala Altfel la Gherla, Ciurila, etc) sau copii din parohii (Biserica Sf. Nicolae, etc).

g. Am realizat și actualizat constant pagina de facebook ”Zile de Poveste”.

**7. În perioada 5-7 mai 2017,** am coordonat o tabără parohială la Mărișel pentru 25 de tineri.

**8. În perioada 29-30 iulie 2017,** ne-am alipit cu 15 tineri la grupul de tineri din Protopopiatul Cluj I care au participat la ITO Bistrița.

**9. În perioada 26 iunie–26 august** **2017,** am organizat pe perioada verii 8 tabere pentru copii și adolescenți la Sângeorz-Băi și Mărișel. De aceste tabere au beneficiat peste 600 de beneficiari, fiind realizate cu ajutorul a peste 100 de voluntari tineri.

**10. În perioada 21-26 august 2017,** am organizat a doua ediție a taberei ”Tradiție și noutate”, la Mănăstirea Nicula, pentru 35 de tineri, reprezentanți din majoritatea eparhiilor din Patriarhiei.

**11. În perioada 1-4 septembrie 2017**, am participat cu 150 de tineri la Întâlnirea Tinerilor Ortodocși din toată lumea de la Iași.

**12.** **În perioada 29 septembrie – 1 octombrie 2017**, în urma parteneriatului încheiat cu Centrul pentru Protecția Copilului dn Beclean, am organizat și tabăra pentru 40 de copii și adolescenți de la Centru la Centrul de la Sângeorz-Băi, cu implicarea a 10 voluntari.

**13. În perioada 20-22 octombrie 2017**, am organizat la Centrul de tineret de la Sângeorz-Băi tabăra voluntarilor din taberele pentru copii și adolescenți, ediția a III-a. Au participat 60 de voluntari.

**14. Pe 17-18 noiembrie 2017,** am organizat un pelerinaj la mănăstirile bistrițene Salva, Rebra, Cormaia, Strâmba, Nușeni și Dobric, pentru 50 de tineri.

**15. Pe 24 noiembrie 2017,** am organizat cea de-a cincea ediție a Campionatului amical de volei pentru echipele parohiale din Cluj-Napoca.

Toate activitățile noastre sunt realizate în colaborare cu A.S.C.O.R. Cluj.

Site-ul Asociației a fost mutat de pe wordpress pe .ro pentru mai multă vizibilitate. Toate activitățile, pozele și rezultatele activităților sunt postate pe blogul www.atcorcluj.ro

Sfârșit și lui Dumnezeu Slavă!

Întocmit de:

Radu Copil

Președinte A.T.C.OR. CLUJ